Landsrettens kendelse ophæves, og sagen hjemvises til fortsat behandling i fogedretten
Ret: Højesteret (3. instans)
Faggruppe: Civilsag — Visse kæresager
Sagsemner: Fogedret;

/

UDSKRIFT
AF

HØJESTERETS ANKE- OG KÆREMÅLSUDVALGS DOMBOG

HØJESTERETS KENDELSE
afsagt mandag den 23. marts 2009

Sag 367/2008

Realkredit Danmark A/S

(advokat Lars Hjuler Andersen)

mod

Indkærede A/B 1

(advokat Henrik Qwist)

I tidligere instanser er afsagt kendelse af Københavns Byret, Tvangsauktionsafdelingen,

den 9. juni 2008 og af Østre Landsrets 18. afdeling den 30. juli 2008.

Procesbevillingsnævnet har den 23. september 2008 meddelt tilladelse til, at kendelsen

ind-bringes for Højesteret.

I påkendelsen har deltaget tre dommere: Per Walsøe, Niels Grubbe og Vibeke Rønne.

Påstande

Kærende, Realkredit Danmark A/S, har påstået, at auktionen skal fremmes uden

udsættelse på fremskaffelse af pantoplysninger fra andelsboligbogen, og uden indkaldelse

af panthavere med pant i andelsboligbogen, når disse panthavere ikke fremgår af

ejendommens blad i ting-bogen.

Kærende har endvidere nedlagt påstand om, at statskassen skal betale kæresagens

omkostnin-ger samt afholde omkostningerne ved indkaldelse til ny auktion.



/

- 2 -

Indkærede A/B 1 har ikke udtalt sig i anledning af kæ-remålet.

Landsretten har henholdt sig til sin afgørelse.

Anbringender
Kærende har til støtte for påstanden bl.a. gjort gældende, at pant- og udlægshavere,
servitutbe-rettigede og andre der berøres af ejendommens salg for at være berettiget til
indkaldelse skal have en ret over den faste ejendom. De enkelte andelshaveres kreditorer
har ved tinglyst pant i andelsboligbogen ikke en ret over den faste ejendom, hverken
direkte eller afledt, idet det ville fordre en egentlig pantsætning af selve ejendommen,
hvilket ikke er sket.

Det var derfor ikke berettiget at udsætte auktionen på indkaldelse af panthavere med pant

i de enkelte andele, og fogedretten skal følgelig fremme auktionen uden indkaldelse af de

i an-delsboligbogen anførte kreditorer.

Da udsættelsen var uhjemlet, skal statskassen bære omkostningerne til ny auktion.

Højesterets begrundelse og resultat
Kreditorer med pant i de enkelte andelsboliger har ikke sikkerhed eller i øvrigt rettigheder
i den faste ejendom, som tilhører andelsboligforeningen, hverken som panthavere,
udlægsha-vere, servitutberettigede eller andre i ejendommen berettigede. Det forhold, at
ejendommen er andelsboligforeningens væsentligste aktiv, og at de som panthavere i
andelene i foreningens formue er kreditorer hos andelsboligforeningen for eventuel
udlodning ved dens opløsning, indebærer ikke, at de berøres af ejendommens salg, jf.
retsplejelovens § 564, stk. 1. Herefter finder Højesteret, at de ikke skal indkaldes til
auktionen i medfør af denne bestemmelse.

Der er ikke grundlag for, at lade statskassen betale sagsomkostninger til kærende eller

afholde omkostningerne ved indkaldelse til ny auktion.

Thi bestemmes :

Landsrettens kendelse ophæves, og sagen hjemvises til fortsat behandling i fogedretten.



/

- 3 -

Hver part skal bære egne omkostninger for Højesteret.

Kæreafgiften tilbagebetales til kærende.